
                                                 Nr.23/128/2010
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea Legii energiei electrice nr.13/2007 şi a Legii gazelor nr. 351/2004, transmisă cu adresa nr.P.L.x 257 din 3 mai 2010.



În raport de conţinutul reglementării, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

    Nr.23/128/2010
R A P O R T

asupra proiectului de Lege pentru modificarea 
Legii energiei electrice nr.13/2007 şi a Legii gazelor nr. 351/2004


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea Legii energiei electrice nr.13/2007 şi a Legii gazelor nr. 351/2004, transmis cu adresa nr.P.L.x 257 din 3 mai 2010, înregistrată la comisie sub nr.23/128 din 4 mai 2010.


Senatul a adoptat proiectul de Lege, în şedinţa din 26 aprilie 2010.



Comisia juridică, de disciplină şi imunităţi a avizat favorabil proiectul de lege, cu avizul nr.PL-x 257 din 26 mai 2010.


Consiliul Legislativ, cu avizul nr. 1479 din 8 decembrie 2009, a avizat favorabil proiectul de lege, formulând observaţii şi propuneri care au fost preluate.
          Guvernul, prin punctul de vedere transmis cu adresa 370 din 15 februarie 2010, nu susţine adoptarea proiectului de lege, provenit dintr-o iniţiativă legislativă a unui grup de 7 senatori.


Proiectul de lege are ca obiect de reglementare modificarea art.110 din Legea gazelor nr.351/2004, precum şi a art.86 din Legea energiei electrice nr. 13/2007.


Membrii Comisiei pentru industrii şi servicii au examinat proiectul de lege în şedinţa din 19 septembrie 2012 şi au hotărât, în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, au fost abrogată expres Legea nr.351/2004 şi Legea energiei electrice nr.13/2007.



La lucrările comisiei au fost prezenţi 23 de deputaţi din totalul de 28 de membri ai comisiei.
                  În raport de conţinutul reglementării, proiectul de lege face parte din categoria legilor ordinare.


În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,

Dumitru Chiriţă
Consilier parlamentar,
Silvia Vlăsceanu

